open-index/open-wikipedia-markdown huggingface dataset:
நரம்பியல் சந்தைப்படுத்துதல்

**நரம்பியல் சந்தைப்படுத்துதல்** (Neuro Marketing) என்பது மூளை அறிவியல் மற்றும் சந்தைப்படுத்துதலின் ஒருங்கிணைந்த கல்வி ஆகும். இது மருத்துவ அறிவு, தொழில்நுட்பம் மற்றும் சந்தைப்படுத்தல் ஆகியவற்றின் பகுப்பாகும் . பொருளியல்  துறையின்  ஒரு பகுதி என்று கூறலாம். சந்தைப்படுத்தலின்  தூண்டுதல்களுக்கு நுகர்வோரின் பதில் எவ்வாறு அமைகிறது என்பதை அறிய உதவுகிறது. நரம்பியல் சந்தைப்படுத்துதல் என்பது நரம்பியல் அறிவியலின் பயன்பாடு ஆகும்.  இது மூளையின் நேரடிப் பயன்பாட்டான  படமாக்கல், வருடுதல்  அல்லது பிற மூளை செயல்பாடுகள் கொண்டு  பொதிகட்டுதல், விளம்பரம் மற்றும் பிற சந்தைப்படுத்தல் உறுப்புகளின் மீது  எவ்வாறு பிரதிபலிக்கிறது என்பதை  அளவிடுகிறது.
## மேற்கோள்கள்

பகுப்பு : சமூக உளவியல்
கயமை கடக்க

***கயமை கடக்க*** (*Kayamai Kadakka*) என்பது 2021ஆம் ஆண்டு வெளியான தமிழ் மொழி பரபரப்பூட்டும் திரைப்படமாகும். இதை கிரண் ஆர் எழுதி, இயக்கி, தயாரித்தது மட்டுமல்லாமல் படத்தொகுப்பையும் மேற்கொண்டுள்ளார்.  ஓரளவுக்கு பொதுமக்களிடையே திரட்டப்பட்ட நிதியில் எடுக்கப்பட்ட திரைப்படமாகும். இத்திரைப்படம் கோயம்புத்தூரையும், அதைச் சுற்றியுள்ள பகுதிகளில் ஐந்து பேர் கொண்ட குறைந்த அளவிலான குழுவினருடன் கெரில்லா-திரைப்படத் தயாரிப்பின் நுட்பத்தைப் பயன்படுத்தி படமாக்கப்பட்டது. 3 திசம்பர் 2021 அன்று காட்சிக்கு-காசு தளத்தில் உலகம் முழுவதும் இணையத்தில் வெளியிடப்படுவதற்கு முன்பு, அதன் ஆரம்பத் திரையிடலின் போது *பேரலல் லைன்ஸ்* என்று பெயரிடப்பட்டது.

## கதை
முகநூல் மூலம் மட்டுமே ஒருவரையொருவர் அறிந்த இரண்டு ஆண்கள், அவர்களின் பெயரையும் பெண்களுக்கு எதிரான குற்றங்களுக்கு அநீதி குறித்த அவர்களின் கருத்தையும் பொதுவாக இரண்டு விஷயங்களைப் பகிர்ந்து கொள்கிறார்கள். அவர்கள் இருவரும் முதல்முறையாக நேரில் சந்திக்கும் போது அவர்களின் வாழ்க்கையில் ஒரு திருப்பம் ஏற்படுகிறது.

## தயாரிப்பு
இயக்குநர் மணிரத்னத்திடம் உதவியாளராக இருந்த கிரண் இந்தப் படத்தின் மூலம் இயக்குநராக அறிமுகமானார்.

## வெளியீடு
திசம்பர் 2020 இல் கனடாவின்  மொசைக் சர்வதேச தெற்காசிய திரைப்பட விழாவில்] கயமை கடக்க, *டிஜிட்டல் டிஐஎஃப்எஃப் பெல் லைட்பாக்ஸால்* ஆன்லைனில் நடத்தப்பட்டது. திரைப்பட விழாவில் நடுவர் பரிசை வென்றது. மேலும், குழுமத்தின் செயல்திறன், திரைக்கதை, படத்தொகுப்பு, ஒலி வடிவமைப்பு ஆகியவற்றிற்காக சிறப்புக் குறிப்பையும் பெற்றது.

பின்னர் இது நியூயார்க் இந்திய திரைப்பட விழா 2021, மெல்போர்ன் இந்திய திரைப்பட விழா 2021, சென்னையின் சுதந்திர திரைப்பட விழா 2021 , பாஸ்டன் கலைடாஸ்கோப் இந்திய திரைப்பட விழா 2021 ஆகியவற்றில் திரையிடப்பட்டது.

படம் வெளியானதைத் தொடர்ந்து, தி டைம்ஸ் ஆஃப் இந்தியா படத்தை, "சிறியதாக பரபரப்பூட்டும் படத்தின் கதை அடுத்ததாக எங்கு செல்லும் என்பதை யூகிக்க வைக்கிறது" என எழுதியது. சினிமா எக்ஸ்பிரஸ் இந்தத் திரைப்படத்தை "சுவாரசியமான மிதமான-தீ" என்று எழுதியது. அதே நேரத்தில் *தி நியூஸ் மினிட்* இது "பாதுகாக்க முடியாத அரசியலால் கைவிடப்பட்ட நன்கு தயாரிக்கப்பட்ட த்ரில்லர்" என்று குறிப்பிட்டது.

## சான்றுகள்

## வெளி இணைப்புகள்
*  at IMDb

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2021 தமிழ்த் திரைப்படங்கள்
ஜெயில் (2021 திரைப்படம்)

***ஜெயில்*** (*Jail*) என்பது 2021இல் தமிழ் மொழியில் வெளியான குற்றவியல் திரைப்படம் ஆகும். இதை  வசந்தபாலன் எழுதி இயக்கியிருந்தார். இப்படத்தை கிரிக்ஸ் சினி கிரியேஷன்ஸ் நிறுவனம் சார்பில் ஸ்ரீதரன் மரியதாசன் தயாரித்துள்ளார். இப்படத்தில் ஜி. வி. பிரகாஷ் குமார், அபர்ணதி, ராதிகா சரத்குமார் ஆகியோர் முக்கிய வேடங்களில் நடித்துள்ளனர். இப்படத்திற்கு ஜி. வி. பிரகாஷ் குமார் இசையமைத்துள்ளார். ரேமண்ட் டெரிக் கிரஸ்டா படத் தொகுப்பை மேற்கொண்டுள்ளார். படம் 9 திசம்பர் 2021 அன்று வெளியிடப்பட்டது. இப்படம் விமர்சகர்களிடமிருந்தும், பார்வையாளர்களிடமிருந்தும் கலவையான விமர்சனங்களைப் பெற்றது.

## நடிகர்கள்

* கருணாவாக ஜி. வி. பிரகாஷ் குமார் 
* ரோசாமலராக அபர்ணதி
* பாப்பம்மாவாக ராதிகா சரத்குமார் 
* பிரபாகர்
* கலையாக பசங்க பாண்டி
* ராக்கியாக நந்தன் ராம்
* பெருமாளாகரவி மரியா 
* சரண்யா ரவிச்சந்திரன்
* மரியபுஷ்பமாக ஜென்னிபர் 

## தயாரிப்பு
வசந்தபாலன் இயக்கத்தில் ஜி. வி. பிரகாஷ் குமார் நடிப்பதாக அறிவிக்கப்பட்டது. பிரகாஷ் தனது இசை வாழ்க்கையை வசந்தபாலனின் வெயில் (2006) திரைப்படத்தின் மூலம் இசையமைப்பாளராகத் தொடங்கினார். எங்க வீட்டு மாப்பிள்ளை என்ற உண்மைநிலை நிகழ்ச்சித் தொடரின் மூலம் புகழ் பெற்ற அபர்ணதி இந்த படத்தின் மூலம் நடிகையாக சினிமாவில் அறிமுகமானார். 

## ஒலிப்பதிவு
ஜி. வி. பிரகாஷ் குமார் படத்துக்கு இசையமைத்துள்ளார். இந்தப் படத்துக்காக அதிதி ராவ் ஹைதாரி, தனுஷ் ஆகியோர் ஒரு பாடலைப் பாடியுள்ளனர்.

## மேற்கோள்கள்

## வெளி இணைப்புகள்
*

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
3:33 (திரைப்படம்)

***3:33*** என்பது 2021 ஆம் ஆண்டு தமிழ் மொழியில் வெளியான மொழி உளவியல் திகில் திரைப்படமாகும். இது அறிமுக இயக்குநர் நம்பிக்கை சந்துருவால் எழுதி இயக்கப்பட்டது. மேலும், மூங்கில் மரங்கள் புரொடக்ஷன்ஸ் தயாரித்திருந்தது. இப்படத்தில் சாண்டி, கௌதம் மேனன், சுருதி செல்வம், சரவணன், ரேஷ்மா பசுபுலேட்டி, ரமா, மைம் கோபி உள்ளிட்ட நடிகர்கள் நடித்துள்ளனர். படம் 10 திசம்பர் 2021 அன்று திரையரங்குகளில் வெளியிடப்பட்டது.

## நடிகர்கள்
* கதிராக சாண்டி
* கௌதம் மேனன்
* சுருதி செல்வம்
* சரவணன்
* ரேஷ்மா பசுபுலேட்டி
* மைம் கோபி
* ரமா

## வெளியீடு
படம் 10 திசம்பர் 2021 அன்று திரையரங்குகளில் வெளியிடப்பட்டு, விமர்சகர்களிடமிருந்து நேர்மறையான விமர்சனங்களைப் பெற்றது.

## வரவேற்பு
தி டைம்ஸ் ஆஃப் இந்தியாவின் சுகந்த் 5 க்கு 2.5 மதிப்பீட்டை அளித்தார். *பிஹைண்ட்வுட்ஸ்* 5க்கு  2.5 மதிப்பீட்டை அளித்து, "3:33 சாண்டியின் நடிப்புக்காகவும், பார்வையாளர்களுக்குப் புதியதைக் கொடுப்பதற்கான திரைப்படத்தின் தொடர்ச்சியான முயற்சிகளுக்காகவும் பார்க்கக்கூடிய ஒரு திகில் திரைப்படம்" என்று எழுதியது.

## மேற்கோள்கள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
கலிபோர்னியம்(III) ஆக்சிபுளோரைடு

**கலிபோர்னியம்(III) ஆக்சிபுளோரைடு**  (*Californium(III) oxyfluoride*) CfOF என்ற மூலக்கூற்று வாய்ப்பாட்டல் விவரிக்கப்படும் ஒரு கரிம வேதியியல் சேர்மமாகும். கதிரியக்கப் பண்பு கொண்ட இச்சேர்மம் 1960 ஆம் ஆண்டுகளில்  தயாரிக்கப்பட்டது. கனசதுர புளோரைட்டு கட்டமைப்பில் இந்த உப்பு படிகமாகிறது. கட்டமைப்பில் ஆக்சைடு மற்றும் புளோரைடு எதிர்மின் அயனிகள் சீரற்ற முறையில் எதிர்மின்னயனி தளத்தில்  பகிரப்பட்டிருக்கும்.

கலிபோர்னியம்(III) ஆக்சிபுளோரைடு என்பது ஆக்சி புளோரைடும் கலப்பு எதிர்மின் அயனியும் சேர்ந்த ஒரு சேர்மமாகும். கலிபோர்னியம்(III) புளோரைடை உயர் வெப்பநிலையில் நீராற்பகுத்தல் வினைக்கு உட்படுத்தி இது தயாரிக்கப்படுகிறது.
## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:ஆக்சோ ஆலைடுகள்
பகுப்பு:ஆக்சிபுளோரைடுகள்
பன்வேல் மாநகராட்சி

**பன்வேல் மாநகராட்சி** (**Municipal Corporation of The City of Panvel**) வளர்ந்து வரும் மும்பை பெருநகரப் பகுதியின் ராய்கட் மாவட்டத்தின்  நவி மும்பை பகுதியில் உள்ளது. ராய்கட் மாவட்டத்தின் முதல் மாநகராட்சியாக பன்வேல் புதிய மாநகராட்சி அக்டோபர் 2016-ஆம் ஆண்டில் நிறுவப்பட்டது. மேலும் இது  மும்பை பெருநகரப் பகுதியின் 9-வது மற்றும் மகாராட்டிரா மாநிலத்தின் 27வது மாநகராட்சியாகும். இதன் நிர்வாகத் தலைமையிடம் பன்வேல் நகரம் ஆகும்.

110 சதுர கிலோ மீட்டர் பரப்பளவு கொண்ட பன்வேல் மாநகராட்சி, பன்வேல் தாலுகாவின் 29 வருவாய் கிராமங்களும், தலோஜா, கார்கர், கலம்போலி, காமோதி, பன்வேல்,  புது பன்வேல் போன்ற நகரப் பகுதிகளையும் கொண்டது.

## 2017 பன்வேல் மாநகராட்சி தேர்தல்
24 மே 2017 அன்று பன்வேல் மாநகராட்சி முதன் முறையாக தேர்தல் நடைபெற்றது.

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:ராய்கட் மாவட்டம்
பகுப்பு:மகாராட்டிரா மாநில மாநகராட்சிகள்
பகுப்பு:மகாராட்டிரத்திலுள்ள மாநகரங்கள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பன்வேல் தாலுகா

**பன்வேல் தாலுகா** (**Panvel taluka**) இந்தியாவின் மகாராட்டிரா மாநிலத்தின் ராய்கட் மாவட்டத்தின் 15 தாலுகாக்களில் ஒன்றாகும். பன்வேல் தாலுகா 8 கணக்கெடுப்பில் உள்ள ஊர்களும், 157 வருவாய் கிராமங்களையும் கொண்டுள்ளது. இதன் நிர்வாகத் தலைமையிடம் பன்வேல் நகரத்தில் உள்ளது. 612.81 சதுர கிலோ மீட்டர் பரப்பளவும், ஒரு சதுர கிலோ மீட்டர் பரப்பிற்கு  1224 பேர் வீதம் மக்கள் தொகை அடர்த்தியும் கொண்ட பன்வேல் தாலுகாவில் பன்வேல் மாநகராட்சி உள்ளது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 176364  வீடுகளைக் கொண்ட  பான்வேல் தாலுகாவின் மொத்த மக்கள் தொகை  7,50,236  ஆகும். மக்கள் தொகையில் ஆண்கள்  3,97,228  மற்றும்  பெண்கள் 3,53,008 ஆக உள்ளனர். பாலின விகிதம் 1000 ஆண்களுக்கு  பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை  94,362 - 12.58% ஆகும். சராசரி எழுத்தறிவு  76.73%  ஆகும். பட்டியல் மக்கள் மற்றும் பழங்குடிகள் முறையே 6.64%   மற்றும்  6.42%  ஆகவுள்ளனர். இதன் மக்கள் தொகையில் இந்துக்கள் 82.78%, இசுலாமியர்கள் 8.47%, பௌத்தர்கள் 5.45%,  சமணர்கள் 0.53%, சீக்கியர்கள் 0.82%, கிறித்துவர்கள் 1.48% மற்றும் பிறர் 0.46%  ஆக உள்ளனர்.

## மேற்கோள்கள்

பகுப்பு:ராய்கட் மாவட்டம்
பகுப்பு:ராய்கட் மாவட்டத்தின் வட்டங்கள்
கௌசா

**கௌசா** (**Kausa**) இந்தியாவின் மகாராட்டிரா மாநிலத்தின் தானே மாவட்டத்திலுள்ள மும்ப்ரா நகரத்தின் நகர்புற பகுதியாகும். இது தானே மாநகராட்சியால் நிர்வகிக்கப்படுகிறது.
## Transport
இது தானே-சென்னையை இணைக்கும் தேசிய நெடுஞ்சாலை எண் 4 மீது உள்ளது. மேலும் இது நவி மும்பை மற்றும் தானே நகரங்களுடன் பேருந்துகள் மூலம் இணைக்கப்பட்டுள்ளது. 2011-இல்  மும்ப்ரா மற்றும் கௌசா நகரங்களை சுரங்கச்சாலை மூலம் ஐரோலி வழியாக நவி மும்பையுடன் இணைக்க திட்டமிட்டுள்ளது.

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
மும்ப்ரா

**மும்ப்ரா** (**Mumbra**) இந்தியாவின் மகாராட்டிரா மாநிலத்தின் தானே மாவட்டத்திலுள்ள தானே மாநகராட்சியின் ஒரு பகுதியாகும். மேலும் இது மும்பை பெருநகரப் பகுதி ஆகும். இதனருகே கௌசா புறநகர் பகுதி உள்ளது.

## மக்கள் தொகை பரம்பல்
மும்ப்ரா நகரத்தின் மக்கள் தொகையில் பெரும்பான்மையாக இசுலாமியர்கள் 85% உள்ளனர்.

## போக்குவரத்து
தானே மற்றும் நவி மும்பை மாநகராட்சி நிறுவனங்களின் பேருந்துகள் மும்ப்ராவின் போக்குவரத்திற்கு உதவுகிறது. மும்ப்ரா தொடருந்து நிலையம் மாநிலத்தின் பிற பகுதிகளுடன் இணைக்கிறது. மும்ப்ரா, சத்திரபதி சிவாஜி பன்னாட்டு வானூர்தி நிலையத்திலிருந்து 29 கிலோ மீட்டர் தொலைவில் உள்ளது.  is  மகாராட்டிரா மாநில போக்குவரத்து கழகத்தின் பேருந்துகள் பன்வேல், மும்ப்ரா, பிவண்டி, சில் பட்டாவுன் இணைக்கிறது.

## படக்காட்சியகம்

File:Mumbra the green side.jpg|
File:Kausa Talao Mumbra.jpg|மும்ப்ராவில் கௌசா குளம்
File:Amrut Nagar.jpg|இரவில் அம்ருத் நகர் 
File:Ship Building Yard.jpg|கப்பல் கட்டுமிடம்


## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
தானே மாநகராட்சி

**தானே மாநகராட்சி** (**Thane Municipal Corporation**) இந்தியாவின் மகாராட்டிரா மாநிலத்தின் தானே மாவட்டத்தின் 6 மாநகராட்சிகளில் ஒன்றாகும். இம்மாநகராட்சி தானே நகரத்தின் உள்ளாட்சி நிர்வாகத்தை மேற்கொள்கிறது. மேலும் தானே மாநகராட்சி பொதுப்போக்குரவரத்திற்கு பேருந்து கழகத்தை நடத்துகிறது . இதன் தற்போதைய மேயர் மற்றும் துணை மேயராக சிவ சேனா கட்சியைச் சேர்ந்தவர் உள்ளனர்.

இம்மாநகராட்சியி கீழ் தானே, கல்வா- மும்ரா - திவா பகுதிகள் உள்ளது.

## 2017 தானே மாநகராட்சி தேர்தல்
2017-இல் நடைபெற்ற தானே மாநகராட்சியின் தேர்தல் முடிவுகள்: Voter turnout was 58.08%.

### 2012 தானே மாநகராட்சி தேர்தல்
2012 தானே மாநகராட்சி தேர்தல் முடிவுகள்:

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:தானே மாவட்டம்
பகுப்பு:மகாராட்டிரா மாநில மாநகராட்சிகள்
கல்வா

**கல்வா**, இந்தியாவின் மகாராட்டிரா மாநிலத்தின் தானே மாவட்டம், தானே தாலுகா, தானே மாநகராட்சியில் அமைந்த நகர்புற பகுதியாகும்.
இதனருகே கல்வா புறநகர் மின்சார தொடருந்து நிலையம் மற்றும் கல்யாண் தொடருந்து நிலையங்கள் உள்ளது. தானே மாநகராட்சி கல்வா நகர்புறத்தில் இராஜீவ் காந்தி மருத்துவக் கல்லூரி மற்றும் சத்திரபதி சிவாஜி மருத்துவமனை நடத்துகிறது. மும்பை-புனே நெடுஞ்சாலையின் நடுவே கல்வா உள்ளது. மேலும் இது மும்பை பெருநகரப் பகுதி ஆகும்.

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
கலிபோர்னியம்(III) குளோரைடு

**கலிபோர்னியம்(III) குளோரைடு** (*Californium(III) chloride*)  CfCl3 என்ற மூலக்கூற்று வாய்ப்பாட்டால் விவரிக்கப்படும் கனிம வேதியியல் சேர்மமாகும். கலிபோர்னியம் ஆக்சைடு (Cf2O3) மற்றும் கலிபோர்னியம் ஆலைடுகளான கலிபோர்னியம் புளோரைடு (CfF3), கலிபோர்னியம் அயோடைடு (CfI3) சேர்மங்களைப் போல இதிலும் கலிபோர்னியம் +3 என்ற ஆக்சிசனேற்ற நிலையில் உள்ளது.
## தயாரிப்பு
கலிபோர்னியம்(III) ஆக்சைடுடன் ஐதரசன் குளோரைடைச் சேர்த்து வினைபுரியச் செய்து கலிபோர்னியம்(III) குளோரைடு தயாரிக்கப்படுகிறது. 
:Cf2O3 + 6 HCl → 2 CfCl3 + 3 H2O
## பண்புகள்

### வேதிப் பண்புகள்
500 பாகை செல்சியசு வெப்பநிலை வரை கலிபோர்னியம்(III) குளோரைடை சூடுபடுத்தினால் இது நீராற்பகுப்புக்கு உட்பட்டு கலிபோர்னியம் ஆக்சிகுளோரைடைக் கொடுக்கிறது. 

### இயற்பியல் பண்புகள்
கலிபோர்னியம்(III) குளோரைடு நீரில் கரையும். இதனால் Cf3+ மற்றும் Cl− அயனிகள் உருவாகின்றன. மரகதப் பச்சை நிறத்தில் காணப்படும் இந்த உப்பு அறுகோண வடிவத்தில் படிகமாகிறது. கலிபோர்னியம்(III) குளோரைடு வலிமையான கதிரியக்கப் பண்பை வெளிப்படுத்துகிறது. 
## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:குளோரைடுகள்
பகுப்பு:ஆக்டினைடு ஆலைடுகள்
கோல்செட்

**கோல்செட்** (**Kolshet**) இந்தியாவின் மகாராட்டிரா மாநிலத்தின் தானே மாவட்டத்தில் உள்ள தானே மாநகராட்சியில் அமைந்த பகுதியாகும்.இது மும்பை பெருநகரப் பகுதியாகும். கிழக்கு விரைவுச் சாலையையும், மேற்கு விரைவுச் சாலையும் கோல்செட் சாலை இணைக்கிறது. மேலும் கோல்செட் சாலை கோட்புந்தர் சாலையை இணைக்க ஒரு புறவழிச் சாலையாக உள்ளது. கோல்செட் வான்படை தளம் அருகே உள்ள கேந்திரிய வித்தியாலம், மும்பை பல்கலைகழகத்தின் தானே வளாகம், கோல்செட்டில் நிறுவப்பட்டுள்ளது. அருகமைந்த மருத்துவமனைகள் ஜுபிடர் மருத்துவமனை ஆகும். 
## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:தானே மாவட்டம்
சில் பட்டா

**சில் பட்டா** (**Shil Phata**) இந்தியாவின் மகாராட்டிரா மாநிலத்தின் தானே மாவட்டம், தானே மாநகராட்சியில் உள்ள பகுதியாகும். இது பார்சிக் மலைக்கு கிழக்கே, பழைய மும்பை-புனே சாலையில் (தேசிய நெடுஞ்சாலை 4) அமைந்துள்ளது. இது தானே நகரத்திற்கும், நவி மும்பைக்கும் மற்றும் கல்யாண் - டோம்பிவிலிக்கும் சந்திப்பாக உள்ளது. சில் பட்டாவிற்கும், கல்யாண் இடையே மோனோ இரயில் திட்டம் செயல்பட்டு வருகிறது.  

4 ஏப்ரல் 2013 அன்று சில் பட்டாவில் விதிமுறைகள் மீறி  கட்டிய கட்டிட இடிபாட்டில் 72 பேர் கொல்லப்பட்டனர் மற்றும் டஜன் கணக்கானோர் படுகாயம் அடைந்தனர்.  

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:தானே மாவட்டம்
கிழக்கு விரைவு நெடுஞ்சாலை

**கிழக்கு விரைவு நெடுஞ்சாலை** (**Eastern Express Highway** சுருக்கமாக **EEH**, இந்தியாவின் மகாராட்டிரா மாநிலத்தின் தெற்கு மும்பை பகுதியின்  சத்திரபதி சிவாசி தொடருந்து நிலையத்தையும், தானே மாவட்டத்தின் தானே நகரத்தையும் இணைக்கும் 23.55 கிலோ மீட்டர் நீளம் கொண்ட விரைவுச் சாலை ஆகும். இது மும்பை பெருநகரப் பகுதிகளை இணைப்புதுடன், தில்லி வரை செல்லும் தேசிய நெடுஞ்சாலை 48யின் ஒரு அங்கமாகும். இந்த விரைவுச் சாலை இடது புறம் 3 மற்றும் வலது 3 ஆக மொத்தம் 6 வழித்தடங்களும், பல மேம்பாலங்களும் கொண்டது.

இந்த விரைவுச் சாலை, பாண்டுப்பில் பாண்டுப்-ஐரோலி மேம்பாலச் சாலையும், விக்ரோளியில் ஜோகேஸ்வரி-விக்ரோளி இணைப்புச் சாலையையும், சாந்த குருசில் சாந்த குருஸ்-செம்பூர் இணைப்புச் சாலையையும் கடக்கிறது.

## இதனையும் காண்க
*மேற்கு விரைவு நெடுஞ்சாலை

## மேற்கோள்கள்

*https://web.archive.org/web/20110603234145/http://www.mcgm.gov.in/irj/portalapps/com.mcgm.ahome_keyprojects/docs/2-5%20Urban%20Transportation.pdf Urban Transportation-Government of India
*
*

பகுப்பு:மும்பை பெருநகரப் பகுதியில் போக்குவரத்து
பகுப்பு:இந்திய விரைவு நெடுஞ்சாலைகள்
பகுப்பு:தானே மாவட்டம்
பகுப்பு:மும்பை மாவட்டம்
பகுப்பு:மும்பை புறநகர் மாவட்டம்
பகுப்பு:மகாராட்டிரப் போக்குவரத்து
உள் ஆசியா

**உள் ஆசியா** என்பது ஆசியாவின் வடக்கு மற்றும் நிலம்சூழ் பகுதிகளை குறிப்பதாகும். இதனுள் வட ஆசியா, மத்திய ஆசியா மற்றும் கிழக்கு ஆசியா ஆகியவை அடங்கும். மேற்கு சீனா, வடகிழக்கு சீனா மற்றும் உருசிய சைபீரியா ஆகியவையும் இதனுள் வருகின்றன. 'மத்திய ஆசியா'வின் வரையறைக்குள் உள் ஆசியா பொருந்துகிறது. பெரும்பாலும் வரலாற்றுப் பகுதிகளே இவ்வாறு பொருந்துகின்றன. ஆனால் உள் ஆசியா எனக் குறிப்பிடப்படும் மஞ்சூரியா போன்ற சில பகுதிகள் எந்த வரையிலும் மத்திய ஆசியாவிற்குள் வருவதில்லை. முன்னாள் சின் அரசமரபின் உண்மையான சீனாவின் மேற்கு மற்றும் வடக்கு எல்லைகள் என உள் ஆசியாவை குறிப்பிடலாம். உண்மையான கிழக்காசியாவானது உள் ஆசியாவின் எல்லைகளாக அமைகிறது. உண்மையான கிழக்கு ஆசியாவில் சீனா, ஜப்பான் மற்றும் கொரியா ஆகிய நாடுகள் அடங்குகின்றன.

உள் ஆசியா என்பது வெவ்வேறு காலங்களில் வெவ்வேறு வாறாக புரிந்து கொள்ளப்பட்டுள்ளது. சில நேரங்களில் உண்மையான சீனா என்ற பதத்துக்கு எதிர்பதமாக விளங்குகிறது. உண்மையான சீனா என்பது ஆன் சீன மக்களை பெரும்பான்மையாக கொண்ட சீனாவின் உண்மையான மாகாணங்களை குறிக்கிறது. 1800ல் உள் ஆசியா என்பது நான்கு முக்கிய பகுதிகளை தன்னகத்தே கொண்டிருந்தது. அவை மஞ்சூரியா (நவீன வடகிழக்கு சீனா மற்றும் வெளி மஞ்சூரியா), மங்கோலியா (உள் மற்றும் வெளி), சிஞ்சியாங் (கிழக்கு துருக்கிஸ்தான்), மற்றும் திபெத். சீனாவின் சிங் அரசமரபால் இப்பகுதிகள் அப்போதுதான் வெல்லப்பட்டிருந்தன. சிங் ஆட்சியில் பெரும்பாலான நேரங்களின்போது பழைய சீன மாகாணங்களில் இருந்து வேறுபட்ட நிர்வாக அமைப்புகளை கொண்டு இப்பகுதிகள் ஆளப்பட்டன. சிங் அரசாங்கத்தின் ஒரு பிரிவான லிபான் யுவான், சிங் பேரரசின் உள் ஆசிய பகுதிகளை மேற்பார்வையில் வைத்திருந்தது.

### உசாத்துணை

பகுப்பு:ஆசியாவின் பகுதிகள்
மேற்கு விரைவு நெடுஞ்சாலை

**மேற்கு விரைவு நெடுஞ்சாலை** (**Western Express Highway**, சுருக்கமாக: **WEH**) இந்தியாவின் மகாராட்டிரா மாநிலத்தின் மும்பை புறநகர் மாவட்டத்தின் மீரா ரோட்டிலிருந்து துவங்கி வடக்கே பாந்திரா-வொர்லி கடற்பாலம் வரை நீளும் 25.33 கிலோ மீட்டர் நீளம் கொண்ட விரைவுச் சாலையாகும். இந்த விரைவு நெடுஞ்சாலை மொத்தம் 8 முதல் 10 வரையிலான வழித்தடங்கள் கொண்டது. இச்சாலை மும்பை புறநகர் மாவட்டத்தின்  மீரா ரோட்டிலிருந்து துவங்கி விரிவாக்கம் அடைந்து, வடக்கே பாந்திரா-வொர்லி கடற்பாலம் அருகே தேசிய நெடுஞ்சாலை 48-இல் இணைகிறது. இச்சாலை மும்பையின் புறநகர் பகுதிகளுக்கும்,  சத்திரபதி சிவாஜி பன்னாட்டு வானூர்தி நிலையத்திற்கும்  விரைவான போக்குவரத்திற்கு உதவியாக உள்ளது.

## சந்திப்புச் சாலைகள்
மேற்கு விரைவு நெடுஞ்சாலையுடன் கோரேகாவில் வீர சாவர்க்கர் சாலை மற்றும் ஜெனரல் ஏ. கே. வைத்தியா மார்க், ஜோகேஸ்வரி-விக்ரோளி இணைப்புச் சாலை, சாந்த குருஸ்-செம்பூர் இணைப்புச் சாலை, அந்தேரி-குர்லா சாலை, அந்தேரியில் சாகர் சாலை, வில்லே பார்லேயில் சாகர் உயர்த்தப்பட்ட அணுகல் சாலை மற்றும் பாந்த்ராவில் சுவாமி விவேகாநந்தா சாலைகளும் இணைகிறது.
## இதனையும் காண்க
* கிழக்கு விரைவு நெடுஞ்சாலை
* சாகர் உயர்த்தப்பட்ட அணுகல் சாலை

## மேற்கோள்கள்

பகுப்பு:மும்பை பெருநகரப் பகுதியில் போக்குவரத்து
பகுப்பு:இந்திய விரைவு நெடுஞ்சாலைகள்
பகுப்பு:மும்பை புறநகர் மாவட்டம்
பகுப்பு:மகாராட்டிரப் போக்குவரத்து
மாறன் (நடிகர்)

**கில்லி மாறன்** (*Ghilli Maran*) என்றும் அழைக்கப்படும் மாறன் (4 சூன் 1972 - 12 மே 2021) ஒரு இந்திய நடிகரும், பாடகரும் ஆவார். இவர் முதன்மையாக திரைப்படங்களில் நகைச்சுவை நடிகராக நடித்தார்.

## சொந்த வாழ்க்கை
இவர், தமிழ்நாட்டின் செங்கல்பட்டு மாவட்டம் நத்தம் என்ற ஊரில்  நாகம்மாள் --நாகப்பன் தம்பதியினருக்கு மகனாகப் பிறந்தார். இவருக்கு 2 சகோதரிகளும், 4 சகோதரர்களும் உள்ளனர். இவர் கிளாரா என்பவரை மணந்தார். தம்பதியருக்கு நிவ்யா ஏஞ்சல் என்ற மகள் உள்ளார்.

## தொழில்
இவர் 2002 ஆம் ஆண்டு ஏழுமலை திரைப்படத்தில் சிறிய வேடத்தில் நடித்து பெரிய திரையில் அறிமுகமானார். பின்னர் இவர் தரணி இயக்கிய கில்லி (2004) படத்தில் கபடி வீரராக நடித்தார். அது பாக்ஸ் ஆபிஸில் வெற்றி பெற்றது. படத்தில் விஜய்யின் நண்பராக நடித்ததற்காக அறியப்பட்டவர். தலைநகரம் படத்தில் ஒரு அடியாளாக மாறனின் நடிப்பு பார்வையாளர்களால் பாராட்டப்பட்டது. அதில் நடிகர் வடிவேலுவுடன் இணைந்து நடித்திருந்தார். இவர் நடித்த [சார்பட்டா பரம்பரை], [ஆன்டி இன்டியன் போன்ற திரைப்படங்களில் இவரது மரணத்திற்குப் பின் வெளியானது.

கூடுதலாக, இவர் தனது சொந்த ஊரில் கச்சேரிகளில் கானா பாடல்களையும் பாடினார்.

## இறப்பு
தான் இறப்பதற்கு இரண்டு நாட்களுக்கு முன்பு செங்கல்பட்டு அரசு மருத்துவமனையில் கோவிட்-19 காரணமாக சிகிச்சை பெற்று வந்த மாறன், தனது 48ஆவது வயதில் 12 மே 2021 அன்று இறந்தார்.

## சான்றுகள்

பகுப்பு:செங்கல்பட்டு மாவட்ட மக்கள்
பகுப்பு:தமிழ் நடிகர்கள்
பகுப்பு:தமிழ் நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:2021 இறப்புகள்
புது பன்வேல்

**புது பன்வேல்** (**New Panvel / Navé Panvel**) இந்தியாவின் மகாராட்டிரா மாநிலத்தின் தானே மாவட்டடத்தில் உள்ள நகரம் ஆகும். இது பன்வேல் மாநகராட்சிக்கு உட்பட்டது. இது குடியிருப்பு, வணிகம் மற்றும் கல்வி நிலையப் பகுதியாகும். இதனருகில் பழைய பன்வேல் நகரம் உள்ளது. இது நவி மும்பை முனையில் உள்ளது. புது பன்வேல் நகரம் கிழக்கு மற்றும் மேற்கு என இரண்டாகப் பிரிக்கப்பட்டுள்ளது. பன்வேல் மேம்பாலம் இதனை இணைக்கிறது. கிழக்கு புது பன்வேல் பகுதியில் பன்வேல் தொடருந்து நிலையம் உள்ளது. மேற்கு புது பன்வேல் பகுதிக்கு அருகில் சின்ன கந்தா காலனி மற்றும் பெரிய கந்தா காலனி உண்டு.
புது பன்வேல் நகரத்தின் அருகில் பிவண்டி, தானே நகரங்கள் உள்ளது. 
## கல்வி
* சத்திரபதி சிவாஜி மகாராஜ் பல்கலைக்கழகம், பன்வேல்
* பிள்ளை பன்னாட்டு அகாதமி
* பிள்ளை பொறியியல் கல்லூரி, புது பன்வேல், கிழக்கு
*மகாத்மா அகாதமி & விளையாட்டுப் பள்ளி, புது பன்வேள், மேற்கு  
*டி. ஏ. வி. பொதுப் பள்ளி புது பன்வேல், கிழக்கு 
* டி.டி. அறிவியல், வணிகம் மற்றும் மேலாண்மை கல்லூரி, புது பன்வேல்
* என் என். பலிவாலா இளையோர் கல்லூரி, புது பன்வேல்  
* சாந்திநிகேதன் பொதுப்பள்ளி, புது பன்வேல், கிழக்கு 
* பிள்ளை கலை, வணிகம் மற்றும் அறிவியல் கல்லூரி, புது பன்வேல் 
* புனித தாமஸ் அகாதமி, புது பன்வேல் 
* அஞ்சுமான் இசுலாம் கல்சேகர் தொழில்நுட்ப நிறுவன வளாகம்

## மேற்கோள்கள்

www.pcacs.ac.in

## வெளி இணைப்புகள்
*The Gazetters Department: Panvel
*pcacs- panvel

பகுப்பு:மும்பையின் சுற்றுப் பகுதிகள்
பகுப்பு:மகாராட்டிர மாநிலத்திலுள்ள ஊர்களும் நகரங்களும்
பகுப்பு:தானே மாவட்டம்
பகுப்பு:நவி மும்பை
மாகிம் விரிகுடா

**மாகிம் விரிகுடா** (**Mahim Bay**) இந்தியாவின் மகாராட்டிரா மாநிலத் தலைநகரான மும்பை மாநகரத்தின், அரபுக் கடலை ஒட்டி அமைந்த விரிகுடா ஆகும். மாகிம் விரிகுடாவின் தெற்கு முனையில் வொர்லியும், வடக்கு முனையில் பாந்த்ராவும் உள்ளது.  மித்தி ஆறு மாகிம் விரிகுடாவில் கலக்கிறது.

## இதனையும் காண்க
* கடற்கழிகள்

## மேற்கோள்கள்

## வெளி இணைப்புகள்
* Mumbai to get two artificial beaches along Marine Drive and Mahim Bay, costing over Rs.400cr
* Fishermen blockade Mahim bay
* Govindan, K. and Desai, B.N. (1980) Mahim Bay: a polluted environment of Bombay. Journal of the Indian Fisheries Association, 10-11, pp. 5-10.

பகுப்பு:மும்பையின் புவியியல்
பகுப்பு:விரிகுடாக்கள்
பகுப்பு:மும்பை
தாராமதி

**தாராமதி** (*Taramati*) என்பது அரிச்சந்திரகாட்டில் உள்ள இரண்டு சிகரங்களில் ஒன்று. இது மகாராட்டிரா மாநிலத்தின் ஆறாவது உயரமான சிகரமாகும் (கடல் மட்டத்திலிருந்து 1431 மீ/ 4695அடி). சல்ஹருக்குப் அடுத்த தரவரிசையில் உள்ளது . அரிச்சந்திரகாட் பீடபூமியில் அமைந்துள்ள இந்த இடம், இதன் தனித்துவமான அழகு காரணமாகச் சிறந்த மலையேற்ற அனுபவத்தை வழங்குகிறது. இந்தியாவின் ஐதராபாத் அருகே தாராமதி என்ற மற்றொரு பிரபலமான பெயரும் உள்ளது. தாராமதி 14ஆம் நூற்றாண்டில் குதுப் ஷாஹி ஆட்சியாளர்களின் அவையின் பிரபலமான பாடகர் ஆவார். மேலும் தாராமதி பரதாரி ஐதராபாத் நகரத்தில் உள்ள ஒரு சுற்றுலாத் தலமாகும்.

## மேற்கோள்கள்

பகுப்பு:அகமதுநகர் மாவட்டம்
இலங்கை கரிச்சான்

**இலங்கை கரிச்சான்** (*Sri Lanka drongo*)(*டைக்ரூரசு லோபோரினசு*) அல்லது **சிலோன் கிரீட கரிச்சான்** என்பது டிக்ரூரிடே குடும்பத்தினைச் சார்ந்த ஒரு வகை சிற்றினப் பறவையாகும். இது இலங்கையில் மட்டுமே காணப்படும் அகணிய உயிரி ஆகும். இது முன்னர் துடுப்பு வால் கரிச்சான் சிற்றினத்தின் துணையினமாகக் கருதப்பட்டது. இதன் இயற்கை வாழிடங்கள் மிதவெப்பமண்டல அல்லது வெப்பமண்டல ஈரமான தாழ் நில மற்றும் மலைக் காடுகள் ஆகும்.

## வகைபிரித்தல்
*டைக்ரூரசு லோபோரினசு* *வெயிலோட்* , 1817, கடந்த காலத்தில் ஒற்றைச் சிற்றினமாக டைசெமுரூலசு பேரினம் அல்லது டைசெமுராயிடில் வைக்கப்பட்டது. வால் வடிவம் அல்லது குரல் வேறுபாடு அடிப்படையில் *[[துடுப்பு வால் கரிச்சான்|துடுப்பு வால் கரிச்சானுடன்]]* ஒரு பெரும் பேரினத்தினை உருவாக்கலாம். வகைபாட்டியல் நிலையைத் தெளிவுபடுத்துவதற்கு மூலக்கூறு-மரபியல் ஆய்வுகள் தேவை.

## பரவல்
இந்த கரிச்சான் இலங்கையின் தென்மேற்குப் பகுதிகளில், தெதரு ஆறு முதல் வளவை ஆறு வரை ஈர மண்டலம் முழுவதும் காணப்படுகின்றன.

## அடையாளம்

* உலோக நீலம் அல்லது பச்சை-நீலம் பளபளப்புடன் கூடிய கருப்பு இறகுகள்
* வளைவு, தலைக்கவசம் போன்ற முகடு
* நன்கு பிளவுபட்ட முட்கரண்டி வால்
* செந்நிற கண்
* பாலினங்கள் ஒத்தவை

## நடத்தை
காடுகளின் ஓரங்கள், தோட்டங்கள் மற்றும் மரங்கள் நிறைந்த தோட்டங்கள் ஆகியவற்றில் மட்டுப்படுத்தப்பட்ட மற்ற கரிச்சான்கள் போலவே காணப்படும் வனப் பறவையாகும். பெரும்பாலான கரிச்சான்கள் போலவே, இது திறந்த வெளிகளில் காணப்படும் பூச்சிகளை உண்கிறது.

## மேற்கோள்கள்

பகுப்பு:கரிச்சான்கள்
இக் (திரைப்படம்)

***இக்*** (*Ikk*) என்பது 2021 ஆம் ஆண்டு வெளியான இந்திய தமிழ் மொழி அதிரடி சாகசத் திரைப்படமாகும், ஜீவி என்ற படத்தின் எழுத்தாளர் பாபு தமிழ் என்பவரின் அறிமுக இயக்கத்தில் வெளியான, இதை தர்மராஜ் பிலிம்ஸ் தயாரித்திருந்தது. திரைப்படத்தில் அறிமுக நடிகர் யோகேஷ், குரு சோமசுந்தரம், அனிக்கா விக்ரமன், ஒய். ஜி. மகேந்திரன், ஆடுகளம் நரேன் ஆகியோர் நடித்துள்ளனர்.  படம் 10 திசம்பர் 2021 அன்று திரையரங்குகளில் வெளியிடப்பட்டது.

## நடிகர்கள்

* வசந்த் சந்திரசேகராக யோகேஷ்
* ஞானப்பிரகாசமாக குரு சோமசுந்தரம்
* தன்யா வசந்தாக அனிக்கா விக்ரமன்
* ஒய். ஜி. மகேந்திரன்
* கனகவேல் ராஜனாக ஆடுகளம் நரேன்

## வெளியீடு
படம் 10 திசம்பர் 2021 அன்று திரையரங்குகளில் வெளியிடப்பட்டது.

## வரவேற்பு
சினிமா எக்ஸ்பிரஸின் புவனேஷ் சந்தர் 5க்கு 2 மதிப்பீட்டை அளித்து  "நம்பமுடியாத கதைசொல்லியுடன் கதை எழுதுவது எளிதான காரியம் அல்ல. ஆனால் அது ஈர்க்கக்கூடிய படமாக மொழிபெயர்க்கும்போது மட்டுமே பயனுள்ளதாக இருக்கும். இக் மட்டுமது போல ஒன்றாக மாறியிருந்தால், அது தலைப்பைப் போலவே தனித்துவமாக இருந்திருக்கும்" என எழுதினார்.  *பிகைன்ட்வுட்ஸ்* 5க்கு 2.5 மதிப்பீட்டை அளித்து, "பாபு தமிழின் தனித்துவமான கருத்தும் எழுத்தும் படத்தை பார்க்கக்கூடியதாக மாற்றுகிறது" என்று எழுதியது.

## சான்றுகள்

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
பிரம்மகிரி காட்டுயிர் உய்விடம்

thumb| பிரம்மகிரி ஆறு பிரம்மகிரி காட்டுயிரி சரணாலயத்தின் வழியாக செல்கிறது
இடது|thumb| பிரம்மகிரி காட்டுயிரி சரணாலயத்தில் நச்சு சிவப்பு காளான்
**பிரம்மகிரி காட்டுயிர் உய்விடம்** (*Brahmagiri Wildlife Sanctuary*) என்பது இந்தியாவின் கர்நாடக மாநிலம், குடகு மாவட்டத்தில், மேற்கு தொடர்ச்சி மலையில் பெங்களூரிலிருந்து சுமார் 250 கி. மீ. தொலைவில் அமைந்துள்ள சரணாலயம் ஆகும். இந்த சரணாலயம் சுமார் 181 சதுர கி. மீ. பரப்பளவில் அமைந்துள்ளது. மேற்குத் தொடர்ச்சி மலைத்தொடரின் மிக உயரமான இடமான பிராமிகிரி சிகரத்தின் பெயர் இதற்கு இடப்பட்டுள்ளது. இந்த வன உயிரி காப்பகம் ஜூன் 5, 1974-ல் சரணாலயமாக அறிவிக்கப்பட்டது.

## வனஉயிரி
### தாவரங்கள்
இந்தச் சரணாலயம் பசுமையான மற்றும் பகுதி-பசுமைமாறாக் காடுகள் கொண்டுள்ளது. மலை உயரங்களில் புல்வெளிகளும் சோலைக்காடுகளும் உள்ளன. மூங்கில் பரவலாக உள்ளன.

### விலங்கினங்கள்
இச்சரணாலயத்தில் காணப்படும் பாலூட்டிகளாக சோலைமந்தி, இந்திய யானை, இந்தியக் காடெருது, புலி, காட்டுப்பூனை, சிறுத்தை பூனை, செந்நாய், , தேன் கரடி, காட்டுப் பன்றி, கடமான், புள்ளிமான், நீலகிரி மந்தி, தேவாங்கு, குல்லாய் குரங்கு, கேளையாடு, சருகுமான், இந்திய மலை அணில், ராட்சத பறக்கும் அணில்கள், கரும்வெருகு, நீர்நாய், பழுப்புக்கீரி, புனுகுப்பூனை, முள்ளம்பன்றி மற்றும் கீறி உள்ளன.

மலைப்பாம்பு, நாகப்பாம்பு, இராச நாகம் மற்றும் மலபார் குழி விரியன் போன்ற ஊர்வனவையும் மரகதப்புறா, கருப்புச்சின்னான் மற்றும் தீக்காக்கை போன்ற பறவைகளும் இச்சரணாலயத்தில் காணப்படுகின்றன.

## மேற்கோள்கள்

## வெளி இணைப்புகள்

பகுப்பு:கருநாடக மாநிலத்தில் உள்ள காட்டுயிர் புகலிடங்கள்
பகுப்பு:Coordinates on Wikidata
திருமங்கலம் மெற்றோ நிலையம்

**திருமங்கலம் மெற்றோ நிலையம்** (*Thirumangalam metro station*) என்பது சென்னை மெட்ரோ ரயில் பாதை 2இல் உள்ள ஒரு மெற்றோ நிலையம் ஆகும். இது அண்ணாநகர் வழியாக சென்னை மெற்றோவின் இரண்டாம் வழித்தடத்தில் வரும் நிலத்தடி நிலையமாகும். ஒரு காலத்தில் பழைய திருமங்கலம் கிராமம் இருந்த பகுதிகளுக்கும், தற்போது திருமங்கலம் மேம்பாலம் அமைந்துள்ள பகுதிகளுக்கும் இந்த நிலையம் சேவை செய்கின்றது.

## கட்டுமான வரலாறு
*கன்சோலிடேட்டட் கன்ஸ்ட்ரக்டட் கன்சார்டியம்* (சிசிசிஎல்) எனும் கட்டுமான நிறுவனம் மூலம் இந்த நிலையம் கட்டப்பட்டது. இந்த நிலையம் மே 14, 2017 அன்று திறந்து வைக்கப்பட்டது.

## நிலையம்
கோயம்பேடு அருகே நிலத்தடி ரயில் நிலையமாக இந்த நிலையம் கட்டப்பட்டது. இந்த நிலையம் ஒரு மணி நேரத்திற்கு சுமார் 23,000 பயணிகளைக் கையாளும் திறன் கொண்டது. நிலையத்தில் நான்கு நுழைவு மற்றும் வெளியேறும் வாயில்கள் உள்ளன.

### போக்குவரத்து
திசம்பர் 2019 நிலவரப்படி, இந்த நிலையத்தில் சுமார் 10,000 பயணிகள் ரயில்களில் பயணித்துள்ளனர். இது சென்னையின் மிகவும் பரபரப்பான மெற்றோ நிலையமாக மாறியுள்ளது.

### நிலைய அமைப்பு

## இணைப்புகள்
## நுழைவு/வெளியேறு
நான்கு நுழைவாயில்கள் உள்ளன. அனைத்தும் இரண்டாவது நிழற்சாலையில் உள்ளன. விமான நிலையம் அல்லது கோயம்பேடு நோக்கிப் பயணிக்கும்போது இடதுபுறத்தில் உள்ள வெளியேறும் வழிகயாகத் திருமங்கலம், முகப்பேர், பாடி, கோயம்பேடு ஆகிய இடங்களுக்குச் செல்வதற்கு மிகவும் பொருத்தமானது. மேலும், லலிதா மற்றும் ஜிஆர்டி நகைக்கடைகள் இந்தப் பக்கத்தில் தான் உள்ளன.

## மேற்கோள்கள்

## வெளி இணைப்புகள்

* 

* ''நகர்ப்புற ரயில்.'' ''நிகர'' - உலகில் உள்ள அனைத்து மெட்ரோ அமைப்புகளின் விளக்கங்கள், ஒவ்வொன்றும் அனைத்து நிலையங்களையும் காட்டும் திட்ட வரைபடத்துடன்.

பகுப்பு:சென்னையில் உள்ள தொடருந்து நிலையங்கள்
பகுப்பு:சென்னை மெட்ரோ நிலையங்கள்
ஜீவி (திரைப்படம்)

***ஜிவி*** (*Jiivi*)  (நுண்ணறிவு ) என்பது 2019ஆம் ஆண்டு தமிழ் மொழியில் வெளியான பரபரப்பூட்டும் திரைப்படமாகும். பாபு தமிழ் என்பவர் எழுதிய இப்படத்தை வி. ஜே. கோபிநாத் இயக்கியிருந்தார். எம். வெள்ளப்பாண்டியன், சுடலைக்கண் வெள்ளப்பாண்டியன், சுப்பிரமணியன் வெள்ளப்பாண்டியன் ஆகியோர் இணைந்து தயாரித்துள்ளனர். படத்தில் நடிகர் வெற்றி ஒரு முன்னணி பாத்திரத்தில் நடிக்க கருணாகரன், ரோகினி, மைம் கோபி , மோனிகா சின்னகோட்லா, அசுவினி சந்திரசேகர் உட்பட பலரும் நடித்திருந்தனர். ஒலிப்பதிவையும், இசையையும் கே.எஸ்.சுந்தரமூர்த்தி மேற்கொண்டார். கலை, தயாரிப்பு கட்டுப்பாடு, நிர்வாகத் தயாரிப்பு, தயாரிப்பு மேற்பார்வை முறையே வைரபாலன், எஸ். நாகராஜன், விவின் எஸ்ஆர், ஐபி கார்த்திகேயன் ஆகியோரால் கையாளப்பட்டது. இப்படம் 28 சூன் 2019 அன்று வெளியாகி வெற்றி பெற்றது. 

## நடிகர்கள்

* சரவணனாக வெற்றி
* ஆனந்தியாக மோனிகா சின்னகோட்லா
* மணியாக கருணாகரன்
* இலட்சுமியாக * ரோகிணி
* சிவகாமியாக ரமா
* கவிதாவாக அசுவினி சந்திரசேகர்
* கதிராக மைம் கோபி 
* பாஸ்கி 
* அனில் முரளி 

## ஒலிப்பதிவு
கே.எஸ்.சுந்தரமூர்த்தி இப்படத்தின் பாடல்களுக்கும், பின்னணிக்கும் இசையமைத்துள்ளார். படத்தின் இசை உரிமையை யுவன் சங்கர் ராஜா தனது *யு1 ரெக்கார்ட்ஸ்* பதாகையில் வாங்கினார். தி டைம்ஸ் ஆஃப் இந்தியா' இசைத் தொகுப்பிற்கு ஒரு நேர்மறையான மதிப்பாய்வை அளித்து: "சுந்தரமூர்த்தி இப்பணியை நன்றாக முடித்திள்ளார்!" என எழுதியது.   

## வெளியீடு
படம் 28 சூன் 2019 அன்று வெளியிடப்பட்டு, பெரும்பாலும் நேர்மறையான விமர்சனங்களைப் பெற்றது.  

## மேற்கோள்கள்

## வெளி இணைப்புகள்
*https://www.imdb.com/title/tt10556036/

பகுப்பு:இந்தியத் தமிழ்த் திரைப்படங்கள்
பகுப்பு:2019 தமிழ்த் திரைப்படங்கள்
வெற்றி (நடிகர்)

**வெற்றி சுடலை** (*Vetri Sudley*) தொழில்ரீதியாக **வெற்றி** என்று அழைக்கப்படும் இவர், தமிழ்த் திரைப்படங்களில் தோன்றும் ஒரு இந்திய நடிகர் ஆவார். 8 தோட்டாக்கள் (2017), ஜீவி (2019)  போன்ற தனது சொந்த குடும்பத் தயாரிப்பு படங்களில் முக்கியக் கதாபாத்திரத்தில் நடித்ததற்காக இவர் மிகவும் பிரபலமானவர்.

## தொழில்
வெற்றி, தயாரிப்பாளர் எம். வெள்ளைபாண்டியனின் மகனாவார். இவர் தனது தந்தை தயாரித்து 2017இல் வெளியாகி விமர்சன ரீதியாக பாராட்டப்பட்ட "8 தோட்டாக்கள்" திரைப்படத்தில் காவல் துணை ஆய்வாளர் வேடத்தில் அறிமுகமானார். பின்னர் இவர் ஜிவி (2019) என்ற பரபரப்பூட்டும் திரைப்படத்தில் தோன்றினார். இது நேர்மறையான விமர்சனங்களைப் பெற்று பெரிய வெற்றி பெற்றது. 2021 ஆம் ஆண்டில் இவர் *C/O காதல்* என்ற தொகுப்புப் படத்தில் தோன்றினார், *இது C/o கஞ்சரபாலம்* என்ற தெலுங்கு படத்தின் மறு ஆக்கமாகும். இவரது அடுத்த படமான வனம் 26 நவம்பர் 2021 அன்று வெளியானது

குத்துச்சண்டை வீரராக மாற விரும்பும் வடசென்னை பையனாக *ரெட் சாண்டல்* படத்திலும், ஒரு கொலைக் குற்றம் சாட்டப்பட்டு, தனது நினைவுகளை இழந்து தான் குற்றமற்றவர் என்பதை நிரூபிக்க வேண்டிய கட்டாயத்தில் உள்ள ஒரு வேடத்தில் ''மெமரிஸ் என்ற படத்திலும் நடித்து வருகிறார்.

## திரைப்படவியல்

## சான்றுகள்

## வெளி இணைப்புகள்
*

பகுப்பு:சென்னை நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:வாழும் மக்கள்
முருங்கைக்காய் சிப்ஸ்

***முருங்கக்காய் சிப்ஸ்*** (*Murungakkai Chips*) என்பது 2021ஆம் ஆண்டு வெளியான இந்திய தமிழ் மொழி நகைச்சுவை நாடகத் திரைப்படமாகும். இது அறிமுக இயக்குநர் சிறீஜர் என்பவரால் எழுதி இயக்கப்பட்டது. லிப்ரா புரொடக்ஷன்ஸ், பர்ஸ்ட்மேன் பிலிம் ஒர்க்ஸ் ஆகிய நிறுவனங்கள் தயாரித்திருந்தது. இப்படத்தில் சாந்தனு பாக்யராஜ், அதுல்யா ரவி ஆகிய இருவரும் முக்கிய வேடத்தில் நடித்துள்ளனர். படத்தின் இசையை இசையமைப்பாளர் தரண் குமார் மேற்கொண்டார். படம் 10 திசம்பர் 2021 அன்று திரையரங்குகளில் வெளியிடப்பட்டது.

## கதை
புதுமணத் தம்பதிகள் அவர்களின் முதல் இரவில், ஒரு திட்டத்தோடு செயல்பட வேண்டிய கட்டாயத்தில் உள்ளனர் - பையன் பிரம்மச்சாரியாக இருக்க வேண்டும் என விரும்புகிறார். அந்த பெண் திருமணத்தை நிறைவு செய்வதை உறுதியாக இருக்கிறார். இறுதியில் வெற்றி பெறுவது யார்?

## நடிகர்கள்
* அர்ஜுனாக சாந்தனு பாக்யராஜ்
* சாந்தியாக அதுல்யா ரவி
* அர்ஜுனின் தாத்தாவாக பாக்யராஜ்
* சாந்தியின் அத்தையாக ஊர்வசி
* லிங்குசாமியாக மனோபாலா
* பணம் கொடுப்பவராக முனீஷ்காந்த்
* கடனாளியாக யோகி பாபு
* மயில்சாமி
* ஜாங்கிரி மதுமிதா
* லொள்ளு சபா மனோகர்
* ராஜு ஜெயமோகன்
* உலகநாதனாக இரவீந்தர் சந்திரசேகரன்

## இசை
படத்தின் ஒலிப்பதிவை தரண் குமார் மேற்கொண்டுள்ளார். ஒலிப்பதிவுத் தொகுப்பில் மூன்று பாடல்கள் இடம்பெற்றன. மேலும், இசை உரிமையை சோனி மியூசிக் நிறுவனம் வாங்கியது.

படம் 10 திசம்பர் 2021 அன்று திரையரங்குகளில் வெளியிடப்பட்டு,  விமர்சகர்களிடமிருந்து மோசமான விமர்சனங்களைப் பெற்றது. இப்படம் தோல்வியடைந்ததாக அறிவிக்கப்பட்டது.

## மேற்கோள்கள்

## வெளி இணைப்புகள்
* 

பகுப்பு:இந்திய நகைச்சுவைத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
பகுப்பு:கே. பாக்யராஜ் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
கடைசீல பிரியாணி

***கடைசீல பிரியாணி*** (*Kadaseela Biriyani*) என்பது 2021ஆம் ஆண்டு  தமிழ் மொழியில் வெளியான கருப்பு நகைச்சுவைத் திரைப்படமாகும். இதை நிஷாந்த் கலிதிண்டி என்பவர் இணைந்து எழுதி இயக்கியிருந்தார். நிஷாந்த் கலிதிண்டி அறிமுக இயக்கத்தில் உருவான இப்படம் 2018இல் நிறைவுற்ற போதிலும், அதன் திரையரங்கு வெளியீடு 19 நவம்பர் 2021 தான் நடந்தது. இந்த படத்தில் வசந்த் செல்வம், தினேஷ் மணி, விஜய் ராம் ஆகியோர் நடித்துள்ளனர். மேலும் விமர்சன ரீதியாகப் பாராட்டைப் பெற்றனர். படத்தில் மலையாள வசனங்களும் இடம்பெற்றுள்ளன.

## கதை
மூன்று சகோதரர்கள் தங்கள் தந்தையின் மரணத்திற்கு பழிவாங்க உள்ளூர் நில உரிமையாளரின் ரப்பர் தோட்டத்திற்குள் நுழைகிறார்கள். ஆனால் நில உரிமையாளரின் வெறி பிடித்த மகனால் அவர்கள் எதிர்பார்க்கப்படுவதால் விதி கொடூரமான திட்டங்களைக் கொண்டுள்ளது.

## நடிகர்கள்
* மூத்த மகன் பெரிய பாண்டியாக வசந்த் செல்வம்
* இரண்டாவது மகன் இல பாண்டியாக தினேஷ் பாண்டி 
* சிக்கு பாண்டியாக விஜய் ராம், இளைய மகன் 
* கேரள ரப்பர் தோட்ட உரிமையாளராக விஷால் ராம் 
* மனநோயாளி மகனாக அக்கிம் ஷாஜகான்  
* பாண்டி சகோதரர்களின் தாயாக ஸ்டெல்லா 
* பாண்டி சகோதரர்களின் தந்தையாக அருள் 

விஜய் சேதுபதி சிறப்புத் தோற்றத்தில் நடித்திருந்தார்.

## ஒலிப்பதிவு
இப்படத்திற்கு ஜூடா பால், நீல் செபாஸ்டியன் ஆகிய இருவரும் இசையமைத்துள்ளனர். ஒலிப்பதிவுத் தொகுப்பில் உமாதேவி, சுஹைல் கோயா, தென்சின் ரங்டோல், பயல் ஜான் , சோலார் சாய் எழுதிய பாடல் வரிகளுடன் ஏழு பாடல்கள் இடம்பெற்றன.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:2021 தமிழ்த் திரைப்படங்கள்
ஊமைச் செந்நாய்

***ஊமைச் செந்நாய்*** (*Oomai Sennaai*) என்பது 2021ஆம் ஆண்டு தமிழ் மொழியில் வெளிவந்த இந்திய  நாடகத் திரைப்படமாகும். இதை அர்ஜுனன் ஏகலைவன் இயக்கியிருந்தார். படத்தில் மைக்கேல் தங்கதுரை, சனம் ஷெட்டி ஆகியோர் முக்கிய வேடங்களில் நடித்துள்ளனர். பேஷன் ஸ்டுடியோஸ் தயாரித்த இது 10 திசம்பர் 2021 அன்று வெளியிடப்பட்டது.

## கதைச் சுருக்கம்
இந்தத் திரைப்படம் ஒரு தனியார் துப்பறியும் நபரின் கதையை விவரிக்கிறது. அவர் தனது வாழ்க்கையை மாற்ற முடிவு செய்கிறார். ஆனால் அவரது கடைசி பணியின் பின்னால் உள்ள மனிதர்களின் விளைவுகளைச் சமாளிக்க வேண்டியுள்ளது. பேராசை கொண்ட அரசியல்வாதிகள், ஊழல் காவலர்கள், இரக்கமற்ற கும்பல்களால் முன்வைக்கப்படும் சவால்களின் வலையில் அவர் இறுதியில் சிக்கிக் கொள்கிறார்.

## நடிகர்கள்
* பிரபாகராக மைக்கேல் தங்கதுரை
* அமுதாவாக சனம் ஷெட்டி
* சாய் ராஜ்குமார்
* ரத்தினமாக கஜராஜ்
* அழகப்பனாக ஜெயக்குமார்
* அருள் டி சங்கர்

## வெளியீடு
இப்படம் 10 திசம்பர் 2021 அன்று தமிழ்நாட்டில் உள்ள திரையரங்குகளில் வெளியிடப்பட்டது. தி டைம்ஸ் ஆஃப் இந்தியாவின் ஒரு விமர்சகர் படத்திற்கு நேர்மறையான விமர்சனத்தை அளித்தார். "படம் அதன் மிதமான செலவை விட உயர்ந்தது. மேலும், பெரும்பாலான நேரங்களில் புதிரானதாகவும் சுவாரஸ்யமாகவும் இருக்கிறது" என்று குறிப்பிட்டு, தொழில்நுட்பக் குழு மற்றும் நடிகை சனம் ஷெட்டியின் செயல்பாடுகளைப் பாராட்டினார். தினமலர் மற்றும் தினத்தந்தி போன்ற தமிழ் செய்தித்தாள்களின் மற்ற விமர்சகர்களும் படத்தை மதிப்பாய்வு செய்தனர்.

## சான்றுகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:2021 தமிழ்த் திரைப்படங்கள்
மைக்கேல் தங்கதுரை

**மைக்கேல் தங்கதுரை** (*ichael Thangaduraப* ; பிறப்பு 23 ஆகத்து 1983) ஓர் இந்திய நடிகரும், நடனக் கலைஞரும் ஆவார். இவர் ஸ்டார் *[[கனா காணும் காலங்கள்|விஜய்யில்]]* இளைஞர்கள் சார்ந்த *[[கனா காணும் காலங்கள்|கானா காணும் காலங்கள்]]* என்ற நாடகத் தொடரில் நடிகராக அறிமுகமானார். இவர் ஹேமலதாவுடன் இணைந்து பர்வம் 4 இல் *ஜோடி நம்பர் ஒன்* என்ற உண்மைநிலை நிகழ்ச்சியின் வெற்றியாளராக இருந்தார்.  இவர், *[[கனிமொழி (திரைப்படம்)|கனிமொழி]]* என்ற படத்தில் அறிமுகமானார். *[[நளனும் நந்தினியும்|பின்னர் நளனும் நந்தினியும்]]* படத்தில் முக்கியக் கதாபாத்திரத்தில் ஒரு திருப்புமுனை பெற்றார். இன்னும் *வெளிவராத பதுங்கி பாயனும் தல* என்ற படத்திற்கு இவர் ஒளிப்பதிவு செய்தார்.

## சான்றுகள்

பகுப்பு:கோவை மக்கள்
பகுப்பு:தமிழ் தொலைக்காட்சி நடனப்போட்டி போட்டியாளர்கள்
பகுப்பு:தமிழ்த் திரைப்பட நடிகர்கள்
பகுப்பு:தமிழ்நாட்டு நடிகர்கள்
பகுப்பு:தமிழ்நாட்டு தொலைக்காட்சி பிரமுகர்கள்
பகுப்பு:தமிழ்த் தொலைக்காட்சி நடிகர்கள்
பகுப்பு:தமிழ் நடிகர்கள்
பகுப்பு:வாழும் மக்கள்
பகுப்பு:1983 பிறப்புகள்
கிதான் மக்கள்

thumb|கழுகுகளை கொண்டு வேட்டையாடும் கிதான்கள். 9/10ஆம் நூற்றாண்டு.

**கிதான் மக்கள்** என்பவர்கள் வரலாற்று ரீதீயான, பகுதியளவு மங்கோலிய நாடோடி மக்கள் ஆவர். இவர்கள் 4ஆம் நூற்றாண்டு முதல் மங்கோலியா, வடகிழக்கு சீனா மற்றும் உருசிய தூரக் கிழக்கு ஆகிய வடகிழக்கு ஆசியா பகுதிகளில் வாழ்ந்தனர்.

முன் மங்கோலியர்களில் இருந்து சியான்பே வழியாக இம்மக்கள் தோன்றினர். இவர்கள் ஒரு பகுதியளவு மங்கோலிய மொழியான கிதான் மொழியை பேசினர். லியாவோ அரசமரபின் காலத்தில் இவர்கள் சைபீரியா மற்றும் வடக்கு சீனாவின் பரந்த பகுதிகளில் ஆதிக்கம் செலுத்தினர். 1125ல் சுரசன் படையெடுப்பால் லியாவோ அரசமரபின் வீழ்ச்சிக்கு பிறகு பல கிதான்கள் எலு தஷியின் குழுவை பின்பற்றி மேற்கு நோக்கி சென்றனர். கருப்பு சீனா அல்லது மேற்கு லியாவோ அரசமரபை மத்திய ஆசியாவில் நிறுவினர். இவ்வரசு கிட்டத்தட்ட ஒரு நூற்றாண்டுக்கு நீடித்தது. பிறகு 1218ஆம் ஆண்டு மங்கோலிய பேரரசிடம் வீழ்ந்தது.  வடக்கு லியாவோ, கிழக்கு லியாவோ மற்றும் சீனாவின் பிற்கால லியாவோ, மேலும் பாரசீகத்தின் குத்லுக்-கானிட் அரசமரபு ஆகியவை கிதான்களால் நிறுவப்பட்ட மற்ற அரசுகளாகும். 

## உசாத்துணை

பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:மங்கோலியா
முசாபர்பூர் வானூர்தி நிலையம்

**முசாபர்பூர் வானூர்தி நிலையம்** (*Muzaffarpur Airport*) என்பது இந்தியாவில் பீகார் மாநிலத்தில் உள்ள முசாபர்பூரில் அமைந்துள்ள உள்நாட்டு வானூர்தி நிலையமாகும். 

## வரலாறு
முசாபர்பூர் வானூர்தி நிலையம் அப்போதைய இந்தியப் பிரதமராக இருந்த இந்திரா காந்தியின் வருகைக்காகக் கட்டப்பட்டது. 1967 முதல் 1982 வரை, பட்னாவுக்கான விமானங்கள் முசாபர்பூரில் உள்ள பதாஹியில் உள்ள விமான நிலையத்திலிருந்து வழக்கமான அடிப்படையில் இயக்கப்பட்டன.

2018 ஆம் ஆண்டில், மற்ற நகரங்களுடன் மக்களை இணைக்கும் பொருட்டு இந்த விமான நிலையம் வட்டார இணைப்புத்திட்டமான உதானில் சேர்க்கப்பட்டது. *ரைட்சு* பிரதிநிதிகள் ஆய்வு செய்து அறிக்கை சமர்ப்பித்தனர். இதனடிப்படையில் கொல்கத்தா, ராஞ்சி, வாரணாசி, கயா போன்ற இடங்களுக்கு 30 முதல் 60 இருக்கைகள் கொண்ட விமானத்தினை இயக்கும் வகையில் இந்த விமான நிலையத்தை மேம்படுத்த ₹60 கோடி வழங்கப்பட்டது.

## விரிவாக்கம்
எதிர்கால விரிவாக்கத்திற்காக 410 ஏக்கர் நிலத்தைப் பெற அரசு செயல்பட்டு வருகிறது. முசாபர்பூர் வானூர்தி நிலையத்தை மேம்படுத்த 475 ஏக்கர் நிலம் வேண்டும் என்று விமான போக்குவரத்துத் துறை அமைச்சர் ஜோதிராதித்ய சிந்தியா முதல்வர் நிதிஷ் குமாருக்கு எழுதிய கடிதத்தில் கூறியுள்ளார்.

இந்த வானூர்தி நிலையம் சராசரி கடல் மட்டத்திலிருந்து 174 அடி (53 மீ) உயரத்தில் அமைந்துள்ளது. இது ஆஸ்பால்ட் மேற்பரப்புடன் 3,990 அடி (1,216 மீ) அளவுள்ள 10/28 என்ற அளவிலான ஒரு ஓடுபாதையினைக் கொண்டுள்ளது.

## மேலும் பார்க்கவும்
* செயப் பிரகாஷ் நாராயண் பன்னாடு வானூர்தி நிலையம்
* கயை வானூர்தி நிலையம்

## மேற்கோள்கள்

பகுப்பு:பீகாரிலுள்ள வானூர்தி நிலையங்கள்
பகுப்பு:Coordinates on Wikidata
சாகர் உயர்த்தப்பட்ட அணுகல் சாலை

**சாகர் உயர்த்தப்பட்ட அணுகல் சாலை** (**Sahar Elevated Access Road**, சுருக்கமாக **SEAR**), இந்தியாவின் மகாராட்டிரா மாநிலத்தின் மும்பை மாநகரத்தில் அமைந்த கட்டுப்படுத்தப்பட்ட 2.2 கிலோ மீட்டர் நீளம் கொண்ட அணுகல் விரைவுச் சாலையாகும். இது மேற்கில் மேற்கு விரைவு நெடுஞ்சாலையை, வில்லே பார்லேயின் அனுமன் நகர் சந்திப்பில் சந்திக்கிறது. மேலும் இது கிழக்கில் சத்திரபதி சிவாஜி பன்னாட்டு வானூர்தி நிலையத்துடன் இணைக்கிறது. 2.2 கிலோ மீட்டர் நீளம் கொண்ட இந்த நான்கு வழிச்சாலையில், பாதசாரிகளுக்கு நடைமேடைகளும், பாலத்தின் கீழ் சுரங்கங்களும்  கூடியது. 

File:SEAR5.JPG|thumb|சாகர் பாலம்
File:SEAR4.JPG|thumb|சாகர் பாலம்
File:SEAR3.JPG|thumb|சாகர் பாலம்
File:SEAR2.JPG|thumb|மேற்கு விரைவு நெடுஞ்சாலையிலிருந்து வெளியேறும் பாதை]]
File:SEAR3InsideTunnel.JPG|thumb|சுரங்கம் வழியாகச் செல்லும் சாகர் சாலை

சிக்னல் இல்லாத, இடது பக்கம் 3, வலது பக்கம் 3 என ஆறு வழித்தடங்கள் கொண்ட சாகர் உயர்த்தப்பட்ட 2.2 கிலோ மீட்டர் நீளம் கொண்ட அணுகல் சாலை, மேற்கு மும்பையின் வில்லே பார்லே பகுதியில் உள்ள அனுமன் நகர் சந்திப்பில் துவங்கி,  சத்திரபதி சிவாஜி பன்னாட்டு வானூர்தி நிலையத்தின்   T2 முனையத்தில் முடிவடைகிறது,

இந்த மேம்பால அணுகல் சாலையானது  சத்திரபதி சிவாஜி பன்னாட்டு வானூர்தி நிலையத்திற்கு செல்லும் நேரம் வெகுவாக குறைக்கிறது.

## மேற்கோள்கள்

பகுப்பு:மும்பையின் சுற்றுப் பகுதிகள்
பகுப்பு:மகாராட்டிரப் போக்குவரத்து
பகுப்பு:மும்பை பெருநகரப் பகுதியில் போக்குவரத்து
அலிபாக் தாலுகா

**அலிபாக் தாலுகா** (**Alibag  taluka**) () இந்தியாவின் மகாராட்டிரா மாநிலத்தின் ராய்கட் மாவட்டத்தின் 8 தாலுகாக்களில் ஒன்றாகும்.

2011 இந்திய மக்கள் தொகை கணக்கெடுப்பின் படி,  அலிபாக் தாலுகா  1503.61 சதுர கிலோ மீட்டர் பரப்பளவும், 236,167 மக்கள் தொகையும், அலிபாக் நகராட்சி மன்றம், 3 கணக்கெடுப்பில் உள்ள ஊர்களும், 193 வருவாய் கிராமங்களும் கொண்டது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, அலிபாக்  தாலுகாவின் மொத்த மக்கள் தொகை  2,36,167  ஆகும். மக்கள் தொகையில் ஆண்கள்  119,254  மற்றும்  116,913 பெண்கள் ஆக உள்ளனர். பாலின விகிதம் 1000 ஆண்களுக்கு  980 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 22125 - 9% ஆகும். சராசரி எழுத்தறிவு 85.92%.   ஆகும். பட்டியல் மக்கள் மற்றும் பழங்குடிகள் முறையே 5,804   மற்றும் 37,357   ஆகவுள்ளனர். இதன் மக்கள் தொகையில் இந்துக்கள் 93.82%, இசுலாமியர்கள் 3.66%, பௌத்தர்கள் 1.29%,  சமணர்கள் 0.69%, கிறித்துவர்கள் 0.23%, சீக்கியர்கள் 0.06% மற்றும் பிறர்  0.26% ஆக உள்ளனர்.

## மேற்கோள்கள்

பகுப்பு:ராய்கட் மாவட்டம்
பகுப்பு:ராய்கட் மாவட்டத்தின் வட்டங்கள்
சொர்க்க கரிச்சான்

**சொர்க்க கரிச்சான்** (*Paradise drongo*) அல்லது **நாடா-வால் கரிச்சான்** (*டைகுருசு மெகர்கிஞ்சசு*) என்பது டைக்ரூரிடே குடும்பத்தில் உள்ள ஒரு  பறவை சிற்றினம் ஆகும்.

## விளக்கம்
சொர்க்க கரிச்சான் பிசுமார்க் தீவுக்கூட்டம், நியூ அயர்லாந்து தீவு, பப்புவா நியூ கினியில் மட்டுமே காணப்படும் அகணிய உயிரியாகும். சொர்க்க கரிச்சானின் மொத்த நீளம்  ஆகும். உடல் நிறை  ஆகும். இது கரிச்சான் குருவிகளில் மிகப்பெரிய சிற்றினமாக இருக்கின்றது.

## வகைப்பாட்டியல்
1832ஆம் ஆண்டில் பிரெஞ்சு விலங்கியல் வல்லுநர்களான ஜீன் குய் மற்றும் ஜோசப் கெய்மார்ட் நியூ கினியாவில் உள்ள டோரேயில் (இப்போது மனோக்வாரி ) சேகரிக்கப்பட்டதாக நம்பப்படும் ஒரு மாதிரியிலிருந்து சொர்க்க கரிச்சான் விவரிக்கப்பட்டது. இவர்கள் *எடோலியசு மெகர்கிஞ்சசு* என இருசொல் பெயரை வழங்கினர். இங்கிலாந்து விலங்கியல் வல்லுநர் பிலிப் ஸ்க்லேட்டர் 1877-ல் குவாய் மற்றும் கைமார்ட் குறிப்பிட்ட இடம் பிழையாக இருக்கலாம் என்று சுட்டிக்காட்டினார். பிசுமார்க் தீவுக்கூட்டத்தில் உள்ள நியூ அயர்லாந்திலிருந்து மாதிரிகள் சேகரிக்கப்பட்டன, ஆனால் எதுவும் நியூ கினியாவிலிருந்து சேகரிக்கப்படவில்லை. இந்த இடம் இப்போது நியூ அயர்லாந்தின் தெற்குப் பகுதியில் போர்ட் பிரஸ்லின் என நியமிக்கப்பட்டுள்ளது.

## குறிப்புகள்
 

## மேற்கோள்கள்

## வெளி இணைப்புகள்
* ADW இல் படம் 

பகுப்பு:கரிச்சான்கள்
மகாராட்டிரா மாநில நெடுஞ்சாலை 42

**மகாராட்டிரா மாநில நெடுஞ்சாலை 42**  அல்லது **கோட்பந்தர் சாலை** (**Maharastra State Highway 42** or **Ghodbunder Road** or **G.B. Road**), இந்தியாவின் மகாராட்டிரா மாநிலத்தின் தானே மாவட்டம் வழியாகச் செல்கிறது. இது தானே நகரத்தின் மஜிவாடா பகுதியில் துவங்கி, தானே மாவட்டத்தின் கோட்பந்தர் கிராமத்தில் முடிவடைகிறது. இச்சாலையின் நீளம் 104 கிலோ மீட்டர் (65 மைல்) ஆகும். இச்சாலை மஜிவாடா பகுதியில் தேசிய நெடுஞ்சாலை 3யுடன் இணைகிறது. மேலும் கோட்ப்ந்தரில் இச்சாலை தேசிய நெடுஞ்சாலை 79வுடன் இணைகிறது.

## முக்கிய  சந்திப்புகள்

## படக்காட்சிகள்

Image:Ghodbunderroad.jpg|கோட்பந்தர் சாலை
Image:Ghodbunder2.jpg|கோட்பந்தர் சாலை
Image:hiranandaniestate.jpg|கோட்பந்தர் சாலை, ஹிரணாநந்தனி எஸ்டேட்
Image:Ghodbunder1.jpg|கோட்பந்தர் சாலை 


## இதனையும் காண்க
* கிழக்கு விரைவு நெடுஞ்சாலை
* மேற்கு விரைவு நெடுஞ்சாலை
* தேசிய நெடுஞ்சாலை 3
* தேசிய நெடுஞ்சாலை 79
* தேசிய நெடுஞ்சாலை 48
* பகுப்பு:மும்பை பெருநகரப் பகுதியில் போக்குவரத்து

## References

பகுப்பு:மும்பையின் சுற்றுப் பகுதிகள்
பகுப்பு:தானே மாவட்டம்
பகுப்பு:மகாராட்டிரப் போக்குவரத்து
பலவான் கரிச்சான்

**பலவான் கரிச்சான்** (*Palawan drongo*)(*டைகுரசு பாலாவானென்சிசு*) என்பது ஆசியப் பறவை ஆகும். இது டைகுருரிடே குடும்பத்தினைச் சார்ந்த சிற்றினமாகும். இது முடித்தலை கரிச்சானுடன் தெளிவாகக் கருதப்பட்டது.

இது பலவானில் மட்டுமே காணக்கூடிய அகணிய உயிரியாகும்.

## மேற்கோள்கள்

பகுப்பு:கரிச்சான்கள்
திபெத்திய வானம்பாடி

**திபெத்திய வானம்பாடி** (*Tibetan lark*)(*மெலனோகோரிபா மேக்சிமா*) வானம்பாடி சிற்றினமாகும். இது அலாதிடே குடும்பத்தில் திபெத்தியப் பீடபூமியில் இந்தியாவின் வட மேற்கிருந்து மத்திய சீனா வரை காணப்படும். இந்த சிற்றினத்தின் வேறுபெயர்களாக **ஆசிய வானம்பாடி**, **நீள-அலகு காலண்ட்ரா வானம்பாடி** மற்றும் **நீள-அல்கு-வானம்பாடி** உள்ளன**.**

## மேற்கோள்கள்

## வெளி இணைப்புகள்
* படங்கள் - விலங்கு பன்முகத்தன்மை வலை

பகுப்பு:வானம்பாடிகள்
உருசிய பாரசீக போர் (1804–1813)

**உருசிய பாரசீக போர்** (1804-1813) என்பது பாரசீக பேரரசு மற்றும் ஏகாதிபத்திய உருசியா ஆகியவற்றுக்கு இடையே நடைபெற்ற பல போர்களில் ஒன்றாகும். இந்த இரண்டு அரசுகளுக்கு இடையே நடைபெற்ற எல்லாப் போர்களையும் போலவே இப்போரும் ஒரு எல்லை பிரச்சினையில் இருந்து உருவானது. புதிய பாரசீக மன்னரான பத் அலி ஷா கஜர் தனது ராச்சியத்தின் வடக்கு கோடியில் இருந்த நவீன கால ஜார்ஜியா மீதான தனது ஆதிக்கத்தை நிலைநிறுத்த விரும்பினார். ஜார்ஜியாவானது 1796 ஆம் ஆண்டு நடைபெற்ற ஒரு உருசிய பாரசீக போருக்கு பல ஆண்டுகளுக்குப் பிறகு உருசிய ஜார் மன்னரான முதலாம் பாலால் இணைத்து கொள்ளப்பட்டிருந்தது. பாரசீக மன்னரைப் போலவே ஜார்ஜ் மன்னர் முதலாம் அலெக்சாண்டரும் அரியணைக்கு புதிதாக வந்திருந்தார். பிரச்சினைக்குரிய பகுதிகள் மீது ஆதிக்கம் செலுத்துவதில் பாரசீக மன்னருக்கு இணையான உறுதியுடன் இருந்தார்.

இந்த போரானது 1813 ஆம் ஆண்டு குலிஸ்தான் ஒப்பந்தத்திற்குப் பிறகு முடிவுக்கு வந்தது. இந்த ஒப்பந்தத்தின்படி பிரச்சனைக்குரிய பகுதியான ஜார்ஜியாவானது ஏகாதிபத்திய உருசியாவிற்கு கொடுக்கப்பட்டது. மேலும் ஈரானிய பகுதியான தகேஸ்தானும் உருசியாவிற்கு கொடுக்கப்பட்டது. தகேஸ்தானின் பெரும்பாலான பகுதிகள் தற்போதைய அசர்பைஜானிலும் சில பகுதிகள் ஆர்மீனியாவிலும் உள்ளன.

## உசாத்துணை

பகுப்பு:உருசியா
தி கிராண்ட் ஸ்வீட்ஸ் மற்றும் ஸ்நாக்ஸ்

thumb| கிராண்ட் ஸ்வீட்ஸ் மற்றும் ஸ்நாக்ஸ் இலட்சினை
*<b>தி கிராண்ட் ஸ்வீட்ஸ் மற்றும் ஸ்நாக்ஸ்</b>*(The Grand Sweets and Snacks*) என்பது [[இந்தியா|இந்தியாவின்]] [[சென்னை]] நகரத்தில் அமைந்துள்ள ஒரு [[இனிப்பு|இனிப்புக்]] கடை மற்றும் உணவகச் சங்கிலி நிறுவனம் ஆகும். இக்கடையின் பெயர் தமிழில், *மாபெரும் இனிப்பு மற்றும் சிற்றுணவு'' என பொருள் படும். இந்த கடைக்கு வரும் வாடிக்கையாளர்களுக்கு இலவசமாக அக்காரவடிசில் என்ற இனிப்பு பிரசாதமாக விநியோகிக்கப்படும்.

2010ஆம் ஆண்டில், குடும்ப தீர்வைத் தொடர்ந்து கடை இரண்டு வணிக குழுவாகப் பிரிக்கப்பட்டது. இதன்பிறகு சென்னை முழுவதும் அதிக கிளைகள் திறக்கப்பட்டன.

## மேற்கோள்கள்

பகுப்பு:சென்னை உணவகங்கள்
கரவுனாக்கள்

**கரவுனாக்கள்** அல்லது **நெகுதரி** என்பவர்கள் ஒரு மங்கோலிய மக்கள் ஆவர். இவர்கள் துருக்கிஸ்தான் மற்றும் மங்கோலியாவில் இருந்து இடம்பெயர்ந்து ஆப்கானிஸ்தானில் குடியமர்ந்தனர்.

## நவீன வழித்தோன்றல்கள்
நெகுதரி என்பவர்கள் ஆப்கானிஸ்தானில் வசிக்கும் மங்கோலிய பூர்வீகத்தை கொண்ட ஒரு மக்கள் குழு ஆவர். கசாரா மக்களுக்கும் இவர்களுக்கு உள்ள வேறுபாடு யாதெனில் கசாரா மக்கள் பயன்படுத்தும் மொழியில் மங்கோலிய தாக்கம் இருப்பதில்லை. அதே நேரத்தில் நெகுதரி மக்கள் மங்கோலிய தாக்கம் கொண்ட மோகோல் மொழியைப் பேசினர். எனினும் அந்த மொழி இப்போது அழிந்துவிட்டதாகக் கருதப்படுகிறது.

இந்த பழங்குடியின பெயர் முன்னாள் ராணுவத் தலைவரான நெகுதரிடமிருந்து பெறப்பட்டதாகக் கருதப்படுகிறது. மார்கன் என்ற வரலாற்றாளரின் கூற்றுப்படி நெகுதர் என்பவர் தங்க நாடோடிக் கூட்டத்தின் தளபதியாக இருந்தார். வியேர்ஸ் என்ற வரலாற்றாளரின் ஆராய்ச்சியின்படி அபகா கானுக்கு எதிராக கிளர்ச்சி செய்த தலைவர் அவர்தான் என மார்கன் குறிப்பிட தவறியுள்ளார் என்று கூறியுள்ளார்.

## உசாத்துணை

பகுப்பு:மங்கோலிய மக்கள்
அபதை சயின் கான்

**அபதை சயின் கான்** என்பவர் ஒரு கால்கா மங்கோலிய இளவரசர் ஆவார். 1587 ஆம் ஆண்டு துசீது கானகத்தின் முதல் கானாக மூன்றாவது தலாய் லாமாவால் அழைக்கப்பட்டார். இவர் திபெத்திய புத்த மதத்தை கால்கா மங்கோலியர்களிடம் பரப்பினர். 1585ஆம் ஆண்டு எர்தீன் ஜூ என்ற இடத்தில் புத்த மடாலயத்தை நிறுவினர்.

இவர் 1554ஆம் ஆண்டு கால்கா மங்கோலிய இளவரசரான ஒனோகுயி உயிசென் நோயனின் மகனாகப் பிறந்தார். இவர் இவரின் தந்தைக்கு பிறந்த ஐந்து மகன்களில் மூத்தவராக பிறந்தார். இவரின் தந்தை படு மோங்கே தயன் கானின் பேரன் ஆவார். இவரது தாத்தா கெர்சென்ஜி ஆவார். இவர் பிறக்கும்போது இவரது விரல்களில் ரத்தம் ஒட்டியிருந்தது. இது மாபெரும் போர் வீரனாக இவர் வருவார் என்பதன் அடையாளமாக கருதப்பட்டது. 1567-1580 காலத்தில் அபுதை மேற்கு ஒயிரட் மங்கோலிய பழங்குடியினருக்கு எதிராக பல படையெடுப்புகளை நடத்தினார். இறுதியாக ஒயிரட்களின் கோஷுட் பழங்குடியினத்தை 1580களின் மத்தியில் கோப்கோர் கேரியே என்ற இடத்தில் தோற்கடித்தார். பிறகு தன் மகன் சுபுதையை ஒயிரட் அரியணையில் அமர்த்தினார். போர்க் களத்தில் ஆக்ரோஷமாக சண்டையிடுவதன் காரணமாக இவருக்கு *மூர்க்கமான கதாநாயகன்* அல்லது *வடக்கு கால்காவின் மூர்க்கமான தைஜி* என்ற பெயர் ஏற்பட்டது.

## உசாத்துணை

பகுப்பு:1588 இறப்புகள்
பகுப்பு:1554 பிறப்புகள்
உசூரி

**உசூரி** என்பது உருசியா மற்றும் வடகிழக்கு சீனாவின் தென்கிழக்கு பகுதி ஆகியவற்றின் வழியே ஓடும் ஒரு ஆறாகும். இது சிகத்யே-அலீன் மலைத் தொடரில் உற்பத்தியாகிறது. சீன உருசிய எல்லையின் ஒரு பகுதியாக அமைகிறது. இந்த எல்லையானது 1860ஆம் ஆண்டின் சீன உருசிய பீகிங் ஒப்பந்தத்தை அடிப்படையாகக் கொண்டதாகும். இந்த ஆறு அமுர் ஆற்றின் ஒரு பகுதியாக இணைகிறது. இதன் மொத்த நீளம் 897 கிலோ மீட்டர்கள் ஆகும். இதன் வடிநிலத்தின் பரப்பளவு 1,93,000 சதுர கிலோமீட்டர்கள் ஆகும். 60% நீரை மழையில் இருந்தும், 30-35% நீரை பனியில் இருந்தும் மற்ற அளவை பூமிக்கு அடியில் உள்ள ஊற்றுகளில் இருந்தும் இது பெறுகிறது. இது ஒரு நொடிக்கு 1,150 கன சதுர மீட்டர் நீரை கொண்டு செல்கிறது. கடல் மட்டத்திலிருந்து சராசரியாக 1,682 மீட்டர் உயரத்தில் ஓடுகிறது.

## பெயர்கள்

இந்த ஆறு பல பெயர்களால் அழைக்கப்படுகிறது. மஞ்சு மொழியில் இது உசூரி உலா அல்லது தோபி பிரா (நரிகளின் ஆறு) மற்றும் மங்கோலிய மொழியில் உசூரி முரேன் என்றும் அழைக்கப்படுகிறது.

## வரலாறு
இந்த ஆறு அடிக்கடி ஏற்படும் வெள்ளங்களுக்காக பெயர் பெற்றது. நவம்பர் மாதத்தில் இது உறைகிறது. ஏப்ரல் மாதம் வரை பனிக்கட்டிகளுக்கு அடியிலேயே உள்ளது. இந்த ஆற்றில் பல்வேறு வகையான மீன்கள் காணப்படுகின்றன. அவைக் கிரேலிங், ஸ்டர்ஜியன், ஹம்பேக் சால்மோன், சும் சால்மன் மற்றும் பிற.

இரண்டாம் உலகப் போரின்போது மஞ்சூரியாவுக்குள் சோவியத் படைகள் சென்றதன் ஒரு எல்லையாக இந்த ஆறு இருந்தது.

1969ஆம் ஆண்டு நடைபெற்ற சீன சோவியத் எல்லை பிரச்சனையானது உசூரி ஆற்றின் சோவியத் தமன்ஸ்கி தீவில் நடைபெற்றது.

## உசாத்துணை

பகுப்பு:உருசிய மொழி வார்த்தைகளைக் கொண்ட கட்டுரைகள்
பகுப்பு:சீன மொழி வார்த்தைகளைக் கொண்ட கட்டுரைகள்
பகுப்பு:Coordinates on Wikidata
பகுப்பு:உருசிய ஆறுகள்